Ma nuɣal ɣer uglam n yiwudam i yellan deg teḥkayt-agi, ad d-naf llan yiwudam nezmer ad ten-neḥseb d igejdanen am Bufrasen: D ameqqran n udrum n Ǧǧiɣkili, yesselḥay taddart, i netta i wemi yerra wakal tajmilt imi iferres akal-nsen i kesben, bab n tɛekkast. Akli yesɛa deg leɛmer-is 90 n yiseggasen yeṭṭef leḥkem, yebɣa ad yessnerni tawacult-is. Ad rrnun wiyaḍ am Ɛebdelqader bu tmezuɣt, Mḥend, Lwennas, feṭṭa, Wezna, Meẓyan, Sedda, Remḍan, Lḥamid d Yidir yugra-d ɣur-s leḥkem n udrum n Ǧǧiɣkili, d argaz n Feṭṭa, yesɛa lḥiba d tirugza, ur yesɛi tugdi deg wul-is, s tebɣest i yettqabal tilufa, d bab n wawa, yefka azal i tegmat, yekreh lbaṭel ur d-as-ikennu ara.